เงินบาท 5ต.ค.61เปิด32.72/ดอลลาร์สหรัฐ
เงินบาทเปิด 32.72 แนวโน้มอ่อนค่า จับตาเงินทุนเคลื่อนย้ายระหว่างวัน-ตัวเลขจ้างงานนอกภาคเกษตรสหรัฐฯคืนนี้
5 ต.ค. 2561

เงินบาทเปิด 32.72 แนวโน้มอ่อนค่า จับตาเงินทุนเคลื่อนย้ายระหว่างวัน-ตัวเลขจ้างงานนอกภาคเกษตรสหรัฐฯคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.72 บาท/ดอลลาร์ จากเย็นวานนี้ที่ปิดตลาดที่ 32.62 บาท/ดอลลาร์          "ยังเป็นโทนอ่อนค่าต่อเนื่อง อัตราผลตอบแทนพันธบัตรสหรัฐฯ ยังปรับตัวสูงขึ้น ปัจจัยต่อไปที่นักลงทุนรอคือตัวเลขการจ้างงานนอกภาคเกษตรของสหรัฐฯคืนนี้ ถ้าออกมาดีสัปดาห์หน้าน่าจะวิ่งต่อ และระหว่างวันต้องดู Fund Flow แต่คาดว่าตลาดน่าจะแกว่งแคบๆ รอตัวเลขเศรษฐกิจสหรัฐฯคืนนี้" นักบริหารเงิน ระบุ
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 32.60-32.80 บาท/ดอลลาร์          THAI BAHT FIX 3M (4 ต.ค.) อยู่ที่ระดับ 1.18747% ส่วน THAI BAHT FIX 6M อยู่ที่ระดับ 1.36284%